CELEX: 62020TN0666
Language: fi
Date: 2020-11-06 00:00:00
Title: Asia T-666/20: Kanne 6.11.2020 – Thunus ym. v. EIP

25.1.2021   
            
            
               FI
            
            
               Euroopan unionin virallinen lehti
            
            
               C 28/54
            
         
      Kanne 6.11.2020 – Thunus ym. v. EIP
      (Asia T-666/20)
      (2021/C 28/84)
      Oikeudenkäyntikieli: ranska
      
         Asianosaiset
      
      
         Kantaja: Vincent Thunus (Contern, Luxemburg) ja viisi muuta kantajaa (edustaja: asianajaja L. Levi)
      
         Vastaaja: Euroopan investointipankki
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  ottamaan kanteen tutkittavaksi ja toteamaan sen perustelluksi, mukaan lukien sen sisältämän lainvastaisuusväitteen
               
            
                  —
               
               
                  ja tämän johdosta
               
            
                  —
               
               
                  kumoamaan päätöksen, joka sisältyy kantajien maaliskuun 2020 palkkakuitteihin ja jolla peruspalkan vuosittainen mukauttaminen vahvistetaan 0,7 prosenttiin vuodelta 2020 1.1.2020 lähtien, ja näin ollen kumoamaan myöhempiin palkkakuitteihin sisältyvät samankaltaiset päätökset
               
            
                  —
               
               
                  näin ollen velvoittamaan vastaajan
                  
                              —
                           
                           
                              maksamaan korvauksena aineellisesta vahingosta (i) se palkasta maksamatta oleva osuus, joka vastaa vuoden 2020 vuosittaista palkantarkistusta, eli 1 prosentin korotus 1.1.2020 ja 31.12.2020 väliseltä ajalta, (ii) se palkasta maksamatta oleva osuus, joka vastaa seurauksia vuoden 2020 0,7 prosentin suuruisen vuosittaisen palkantarkistuksen soveltamisesta tammikuusta 2020 lähtien maksettaviin palkkoihin, (iii) viivästyskorkoa palkasta maksamatta oleville osuuksille siihen saakka, kunnes maksamatta olevat määrät on maksettu täysimääräisesti, siten, että viivästyskoron osalta sovellettava korkokanta on laskettava käyttäen perusteena Euroopan keskuspankin perusrahoitusoperaatioille vahvistamaa ja kyseisenä ajanjaksona sovellettua korkokantaa, jota korotetaan kolmella prosenttiyksiköllä,
                           
                        
            
                  —
               
               
                  kehottamaan tarvittaessa prosessinjohtotoimena vastaajaa esittämään seuraavat asiakirjat, mikäli se ei esitä niitä pyytämättä:
                  
                              —
                           
                           
                              palkkauksesta vastaavan hallintoneuvoston alakomitean joulukuussa 2019 antama mietintö
                           
                        
                              —
                           
                           
                              henkilöstöhallinnon hallitukselle 19.11.2019 antama muistio, joka sisältää muutetun version vuosittaisesta palkkaselvityksestä (CS-PERS/HRPLC/RRP/2019-030/BAHVBA), ja hallintoneuvostolle annettu versio vuosittaisesta palkkaselvityksestä
                           
                        
                              —
                           
                           
                              pääsihteerin hallitukselle 28.11.2019 antama muistio, joka koskee EIP:n toimintasuunnitelmaa vuodelle 2020 (SG/IS/PBA/2019-1506), ja hallintoneuvoston käsiteltäväksi joulukuussa 2019 annettu versio EIP:n toimintasuunnitelmasta vuodelle 2020
                           
                        
                              —
                           
                           
                              hallintoneuvoston 12.12.2019 tekemä päätös (PV/20/01, liitteet 2 ja 2 (ii))
                           
                        
                              —
                           
                           
                              henkilöstöhallinnon 31.1.2020 päivätty muistio (CS-PERS/HRPLC/RRP/2020-002/SGBA);
                           
                        
                              —
                           
                           
                              hallituksen 6.2.2020 tekemä päätös (MC-040-ADM-20200206);
                           
                        
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat yhtäältä kahteen kanneperusteeseen, jotka koskevat hallintoneuvoston 18.7.2017 tekemää päätöstä, ja toisaalta neljään kanneperusteeseen, jotka koskevat hallintoneuvoston 12.12.2019 tekemää päätöstä ja hallituksen 6.2.2020 tekemää päätöstä.
      Hallintoneuvoston 18.7.2017 tekemä päätös:
      
                  1)
               
               
                  Ensimmäinen kanneperuste, joka koskee oikeusvarmuuden periaatteen loukkaamista
               
            
                  2)
               
               
                  Toinen kanneperuste, joka koskee henkilöstösääntöjen (jäljempänä Staff Regulation I) 20 artiklan ja liitteen I rikkomista sekä luottamuksensuojan ja saavutettujen etujen loukkaamista
               
            Hallintoneuvoston 12.12.2019 tekemä päätös ja hallituksen 6.2.2020 tekemä päätös:
      
                  1)
               
               
                  Ensimmäisen kanneperuste, joka koskee sitä, että oikeutta palkan vuosittaiseen mukauttamiseen, joka kattaa vähintään inflaation Luxemburgissa, on loukattu, ja Staff Regulation I:n 20 artiklaa ja liitettä I on rikottu.
               
            
                  2)
               
               
                  Toinen kanneperuste, joka koskee Euroopan unionin perusoikeuskirjan 41 artiklan mukaisten menettelyllisten takeiden noudattamatta jättämistä
               
            
                  3)
               
               
                  Kolmas kanneperuste, joka koskee sitä, että henkilöstön edustajien kollegion kuulemista ja neuvottelemista koskevaa oikeutta on loukattu
               
            
                  4)
               
               
                  Neljäs kanneperuste, joka koskee suhteellisuusperiaatteen loukkaamista.
               
            Vahingonkorvauksen osalta kantajat vaativat palkasta maksamatta olevan osuuden eli 1 prosentin korotuksen maksamista 1.1.2020 alkaen (mukaan lukien tämän korotuksen vaikutus rahallisiin etuuksiin) viivästyskorkoineen